Diari Oficial de la Generalitat Valenciana


Sumari del DOGV 2143, del 12-11-1993 (1993/829748)

RESOLUCIÓ de 8 d'octubre de 1993, de la Direcció General de Patrimoni Artístic de la Conselleria de Cultura de la Generalitat Valenciana per la qual es fa pública la delimitació de l'entorn de protecció i s'obre un període d'informació pública en l'expedient incoat per a la declaració com a monument del Mercat de Colom, de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2143

Data del DOGV
:   12-11-1993

Secció del DOGV
:   ALTRES DISPOSICIONS

Número del document
:   1993/829748


Data del document
:   08-10-1993

Organisme emissor
:   Conselleria de Cultura

Tipus de document
:   Resolució

Resolució de 8 d'octubre de 1993, de la Direcció General de Patrimoni Artístic de la Conselleria de Cultura de la Generalitat Valenciana, per la qual es fa pública la delimitació de l'entorn de protecció i s'obre un període d'informació pública en l'expedient incoat per a la declaració com a monument del Mercat de Colom, de València.  
Donat que es troba en tramitació l'expedient per a la declaració com a monument a favor del Mercat de Colom, de València, incoat per resolució de la Direcció General de Belles Arts, Arxius i Biblioteques de data de 28 d'agost de 1983 (BOE de 01.10.83), resolc:  
1. Fer pública la delimitació de l'entorn de protecció del Mercat de Colom, de València, d'acord amb els annexos que s'adjunten a aquesta resolució.  
2. Continuar amb la tramitació de l'expedient d'acord amb les disposicions vigents.  
3. Conforme a allò que es preveu en l'article 87 de la Llei de Procediment Administratiu, obrir un període d'informació pública per tal que aquelles persones que tinguen interés puguen examinar l'expedient per a la declaració com a Monument, durant el termini de 20 dies, a partir de la publicació d'aquesta resolució al Diari Oficial de la Generalitat Valenciana. L'expedient estarà a disposició de les persones interessades en la Direcció General de Patrimoni Artístic, Servei de Patrimoni Arquitectònic, de la Conselleria de Cultura, avinguda de Campanar, número 32, de València, de 9 a 14 hores.  
4. Que aquesta resolució es publique al Diari Oficial de la Generalitat Valenciana i es notifique en el Registre General de Béns d'Interès Cultural per a l'anotació preventiva.  
Contra aquesta resolució, donat que és un acte de tràmit, no és possible cap recurs.  
València, a 8 d'octubre de 1993.- El Director General Patrimoni Artístic: Salvador Aldana Fernández.  
ANNEX I  
Motivació de la delimitació proposada  
El criteri general seguit per a la delimitació de l'entorn de protecció del Mercat de Colom, consisteix a incloure dins de la seua àrea els elements urbans següents:  
- Parcel·les que limiten directament amb la que ocupa el BIC ja que qualsevol intervenció que s'hi realitze pot afectar-lo visualment o físicament.  
- Parcel·les que donen al mateix espai visual que el BIC i que en constitueixen l'entorn visual i ambiental immediat, en el qual qualsevol intervenció que es realitze pot suposar una alteració de les condicions de percepció del monument o del caràcter del seu espai urbà.  
- Espais públics en contacte amb al BIC i les parcel·les enumerades anteriorment, les quals constitueixen part de l'ambient urbà immediat del BIC.  
- Edificis o qualsevol element del paisatge urbà que, encara que no estiguen prop del BIC n'afecten molt la percepció.  
ANNEX II  
Area de protecció  
A) Descripció literal de la delimitació  
Origen: punt de trobada entre l'alineació sud-oest del carrer del compte de Salvatierra d'Alaba i la segona paret mitgera que hi dóna, comptada des del carrer de Ciril Amorós.  
Sentit: sentit horari.  
Línia delimitadora: des de l'origen, la línia entra en l'illa de coses i recorre la línia de parets posteriors d'edificis la façana dels quals dóna al carrer de Ciril Amorós, fins que ix al carrer de Jordi Joan i el creua. Entra en la següent illa de coses per la segona paret mitgera des del carrer de Ciril Amorós. La línia recorre les parets posteriors del primer edifici que troba i les del següent i ix al carrer Ciril Amorós per la paret mitgera d'aquest darrer carrer i en creuar aquest carrer entra en l'illa per la segona mitgera des del carrer de Jordi Joan. Recorre les parets posteriors dels edificis, les façanes dels quals donen al carrer de Jordi Joan, fins el número 5, ix a aquest carrer per la mitgera nord d'aquest darrer i creua el carrer. La línia entra en l'illa de coses per la paret mitgera amb la qual enfronta, recorre la part posterior dels edificis, la façana dels quals dóna al carrer Martínez Ferrando, i del primer des de l'esmentat carrer, la façana del qual dóna al carrer del compte de Salvatierra d'Alaba, ix per l'alineació nord d'aquest carrer i creua, el carrer. La línia entra per l'alineació nord de l'edifici amb al qual enfronta i recorre les parets posteriors dels edificis la façana dels quals donen al carrer del compte de Salvatierra d'Alaba i el primer des d'aquest carrer que dóna al carrer de Ciril Amorós, ix a aquest carrer per l'alineació nord-est i entra en l'illa per l'alineació sud-est de l'edifici amb el qual confronta i en recorre la part posterior, ix al carrer del compte de Salvatierra d'Alaba per la mitgera sud de l'edifici contigu al que forma xamfrà, i des d'aquesta paret mitgera, la línia toma a l'origen.  
B) Delimitació gràfica S'hi adjunta un plànol perquè es publique.  
Veure imatge